《潘澹明侍御见过江村于伍国开宅夜饮次早迹之已解缆去矣赋寄》
明代·李孙宸

久从门下识潘安，得及云霄接羽翰。夜静星辰回笑语，晓来风雨失追欢。

三春花事幽居过，四海波涛宦计难。无恙江村双桨在，可能重与采芳兰。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。